
Den nye åpenheten: —- Unge kan bli avhengige av 
tilbakemelding på sin egen lidelse 


-|deen om livet som en permanent lykketilstand er en nokså ny oppfinnelse, 
sier psykolog og filosof Ole Jacob Madsen. —- Hvor kom den fra? 


- Nettopp fordi du har alle disse mulighetene, men ikke klarer å bli til noe spennende eller 
unikt, kan mange unge sitte igjen med følelsen av at de ikke har noen andre å skylde på enn 
seg selv, sier psykolog og filosof, Ole Jacob Madsen. Foto: Jan T. Espedal / Aftenposten 


Av Tommas Torgersen Skretting 
Journalist 


Publisert: I dag 18:21 


Mer om: Ung angst og sosiale medier 


I 2006 ble du utropt til årets person av Time Magazine. Under bildet av en stor 
datamaskin, der man på papirutgaven vagt kunne skimte sitt eget speilbilde i 

Utviklingen banet vei for plattformer som Myspace, iTunes og Youtube. Ole 
Jacob Madsen mener det oppsto en pionerånd av demokratiske muligheter, 
der unge mennesker kunne uttrykke seg på en til nå ukjent måte. De neste ti 
årene ble også Facebook, Instagram og Snapchat globale 
kommunikasjonsfenomener. 


PERSON OF THE YEAR 


You. 


Yes, you. You control the Information Age. 
Welcome to your world. 


Du. Nå er alt opp til deg. Foto: Time Magazine 


Grunnlaget var lagt for det Madsen kaller: 


Den nye åpenheten 


Flere og flere benyttet nemlig anledningen til å fortelle om seg selv, også 
vanskelige og intime sider ved tilværelsen —- som psykiske lidelser. Madsen har 

anerkjennelse for åpenheten fra helseorganisasjoner, som mener at den bidrar 
til å gjøre feltet mindre skambelagt. 


Mediene omfavner tendensen. En kjendis som har fått seg en knekk, er en 
god historie, og vi er for mer åpenhet. 


Og populærkulturen. Stadig oftere kom de klassiske krimheltene nå med en 
lyte, som bipolar lidelse (Carrie Mathison, «Homeland») og asperger (Saga 
Norén, «Broen», Lisbeth Salander, «Millenium»-trilogien). På de store 
talkshowene blir det heller regelen enn unntaket at artister og forfattere 
forteller om traumatiske opplevelser i barndommen eller om spiseforstyrrelser. 


Fra 2010 til 2017 dobles antallet medieoppslag om kjendiser som åpner seg 
om sine psykiske problemer, viser en studie. 


Så sildrer det nedover til vanlige folk, mener Ole Jacob Madsen. 


Den dagen vi treffer filosofen, forfatteren og psykologiprofessoren i Oslo, skal 
han lansere sin nye bok, «Helsestasjonismen og andre essays». I en av 
tekstene siterer han den franske sosiologen Alain Ehrenberg: «Depresjon er 
skammen ved å utholde vissheten om at alt er mulig, mens man samtidig 
erkjenner at man selv ikke makter å oppnå alt». 


Ett av kapitlene i Madsens mest kjente bok, «Generasjon prestasjon», har 
overskriften: Ung, privilegert og syk. 

Stadig oftere kom de klassiske krimheltene nå med en lyte, registrerer Ole Jacob Madsen. 
Som her Saga Norén i «Broen». Foto: Filmlance International, Nimbus Film 


De stigende forventningers misnøye 


Vi begynner der. 


Trolig har ingen generasjon unge hatt samme mulighet til å følge sine 
drømmer. Særlig gjelder dette unge kvinner. De lykkes i større grad enn gutter 
på skolen, noe som gjør utdanningsfeltet vidåpent for dem. Alt er mulig. 


- Likevel ser vi altså at alle slags statistikker peker i feil retning for disse unge 
kvinnene. Sosial angst, selvskading og spiseforstyrrelser — alt har økt 
vesentlig de siste årene. Det er vanskelig å forstå? 


— Det kan virke paradoksalt. Men så kan du snu på det. I tidligere tider var 
identitet noe du gjerne fikk av foreldrene dine. Hvis faren din var smed, ble du 
opplært i det yrket - oppdragelsen kom som en slags praktisk overlevering fra 
den ene generasjonen til den neste. I dag skal du i større grad skape deg et liv 
selv, og du får kanskje høre fra foreldrene at «du kan bli hva du vil». Nettopp 
fordi du har alle disse mulighetene, men ikke klarer å bli til noe spennende 
eller unikt, kreativt eller kunstnerisk, kan mange unge sitte igjen med følelsen 
av at de ikke har noen andre å skylde på enn seg selv. 


Man har gått fra å være sønn av smeden til sin egen lykkes smed. 


Madsen siterer den tidligere svenske statsministeren Tage Erlander: De 
stigende forventningers misnøye. 


Det er ikke alltid greit å være ulykkelig i verdens lykkeligste land. 

Man har gått fra å være sønn av smeden til sin egen lykkes smed. Foto: Pål Christensen 


Den permanente lykketilstand 


— Kanskje vi foreldre selv vokste opp med en gryende idé om at du kunne bli 
hva du ville, spør 46 år gamle Madsen. 


- At alle muligheter skal ligge der. At det er derfor det blir ekstra sårt hvis 
poden sliter og ikke lykkes. Derfor det blir underkommunisert at det er tøft å 
være ung. Det har det antakelig vært til alle tider. Det å være menneske er 
vanskelig. Ideen om at det nær sagt er meningen med livet å være lykkelig, er 
en nokså ny oppfinnelse. Inntil nylig har formålet vært å overleve. Dersom du 
drømte om en form for lykke var det knyttet til om du var én av Guds utvalgte 
- at du kunne åpne frelsen. Men det var ikke noe som skulle realiseres i dette 
livet. 


Dersom standarden er lykke, mener Madsen, så blir alt annet ikke lykke. 
Kjedsomhet, stillstand - eller lidelse. 


- Hvor kom denne forventningen av en form for permanent lykketilstand fra? 


Madsen siterer statsviteren Steven Smith. Han mener at hele moderniteten må 
betraktes som et styresett dedikert til lykken, men som samtidig er omgitt av 
misnøye. Der idealet er lykke, men hvor man uavlatelig ikke når opp. 


Den franske filosofen Pascal Bruckner mener dette startet i opplysningstiden. 
Da ble arvesynden gjennom den franske revolusjonen avskaffet. 

Den virtuelle lidelsens fellesskap 


Sosiale medier og den nye åpenheten har gjort at unge mennesker over 
landegrenser har funnet hverandre i diagnosegrupper og fellesskap i 
hverandres lidelser. Det er dette kultursosiolog Eva Illouz kaller «den virtuelle 
lidelsens fellesskap». 


- Jeg er bekymret for at disse nye rommene skaper nye nisjer for sosial 
smitte. Det kan godt være at den gamle lukketheten er et vel så stort problem. 
Der man gjerne ikke tør å fortelle arbeidsgiver om psykiske lidelser. 


Men åpenhetskulturen har sin skyggeside. Det kan skapes en egen logikk der 
man overbyr hverandre for å skape interesse hos andre brukere. Det som 
holdt for tre år siden, er ikke lenger nok. 


Åpenhetens destruktive kraft ligger i triggende og romantiserende 
framstillinger av psykiske problemer, og i sykeliggjøring av normale 
følelsesreaksjoner. Det viser en studie han selv har vært med å utarbeide. 


— Det er skummelt hvis dette kobles opp mot at man forventer å få tilstrekkelig 
mye oppmerksomhet tilbake. At det blir et nederlag hvis man ikke får det. 


Da kan en avhengighet oppstå. 

«Psykologi er en vitenskap, en hjelpeprofesjon, som nesten har blitt en form for 
verdensreligion, fordi den tilbyr forklaringer. Begreper man kan bruke om seg selv og råd om 
hvordan leve livet sitt». Foto: Jarle Aasland 


Psykologi som verdensreligion 


- Samtidig: Er samfunnet også blitt mer psykologisert? Med flere diagnoser, 
flere behandlere, der psykologi har blitt et felt med en slags tiltrekningskraft? 


— Jeg tror det. Psykologi er en vitenskap, en hjelpeprofesjon, som nesten har 
blitt en form for verdensreligion, fordi den tilbyr forklaringer. Begreper man 
kan bruke om seg selv, og råd om hvordan leve livet sitt. 


Da jeg studerte psykologi på begynnelsen av 2000-tallet, advarte en foreleser 
mot at retningslinjene for å få ulike diagnoser måtte spres. Det ville gjøre det 
lettere for pasientene å lure terapeuten til å få en diagnose. 


I dag er det en tapt sak. 


Nylig ga Abigail Shrier ut boka «Bad Therapy: Why The Kids Aren't Growing 
Up». Her lanserer hun begrepet mental helse-industrien. Hun anklager den for 
å ha påført de unge mer skade enn gagn. 


Boka starter med at hun forteller om en episode om sønnen. Hun hentet ham 
fra en sommerskole fordi han hadde magesmerter. Legen var ikke så 
bekymret, mente det kom av dehydrering. Men sykesøsteren hadde noen 
spørsmål: 


— De siste ukene, har du ønsket at du var død? Har du følt at familien din ville 
hatt det bedre om du var død? Har du tenkt på å ta livet av deg selv? 


Shrier bruker eksempelet for diskutere nok en diagnose: Legen påfører 
pasienten sykdom og plager gjennom uttalelser, undersøkelser eller 
behandling (iatrogen sykdom). 


Hun mener at terapi kan gjøre at en pasient forstår seg selv som syk, og 
arrangerer sitt selvbilde rundt dette. At diagnoser satt på normale problemer i 

Gjennom en ekstrem orientering rundt spesielt negative følelser har vi 
oppdratt den mest deprimerte, mest ensomme, mest usikre og mest 
lettskremte generasjonen barn noensinne, mener hun. 


— For noen kan en diagnose være med på å gi deg en slags identitet. En 
anerkjennelse fra omverden om at du lider av noe ekte. Omtrent som et 
autentisitetsbevis, sier Ole Jacob Madsen. 


Han mener samfunnet er blitt mer positive til diagnoser. At det som tidligere 
ble assosiert med en form for svakhet, nå gjerne omtales som en skjult kraft, i 
noen tilfeller en superkraft, noe nesten attråverdig. 


Han følger likevel ikke Shriers tese helt ut: 


- Hun går langt i å framstille psykologer som en del av en industri med 
vesentlige egeninteresser. Når hun fremmer et foreldre-vet-best-syn, risikerer 
hun å skape mistillit mot eksperter, i verste fall villeder hun folk som faktisk 
burde oppsøkt råd. 


LES OGSÅ 
Amerikansk psykolog slår alarm: Vil forby smarttelefoner for alle 
under 14 år 


De selvoppfyllende profetier 


Og her er overgangen glidende til et annet av Madsens poenger: 

Psykologifeltets fare for selvoppfyllende profetier. Altså at en ved å lansere 
«flink pike-syndromet» og «prestasjonssamfunnet» skaper flere flinke piker 
som strever med prestasjonspress. Fordi det er det samfunnet forventer nå. 


— Det har antakelig aldri vært så stor bekymring for barn og unges psykiske 
helse som det er nå, som også dette intervjuet er et eksempel på. På den ene 
siden kan vi klappe oss litt på skulderen og si at vi tar dette veldig på alvor. 
Samtidig kan man jo lure på om det kan være noe problematisk ved at denne 
generasjonen vokser opp med denne bekymringen. Fra de er ganske små 
sosialiseres de inn i lett tilgjengelige sykdomskategorier og i et diagnosespråk. 

— Vi fratar dem liksom muligheten til selv å definere hvem de er. 


- Enten er du lykkelig eller så har du en diagnose. Vi har liksom mistet språket for det som er 
midt imellom, sier Ole Jacob Madsen. Foto: Jan T. Espedal / Aftenposten 


Ung angst og sosiale medier 
e len serie artikler har Aftenbladet sett på utviklingen av psykisk helse blant unge og 
undersøkt eventuelle sammenhenger med bruk av sosiale medier og smarttelefon. 


+ Tredobling: Mellom 2013 og 2022 ble antallet jenter mellom 12 og 15 år i Sør-Rogaland som 
søker hjelp hos spesialisthelsetjenesten for sosial angst, tredoblet. 


+ 60 prosent flere jenter har fått en diagnos å autismespekteret. Mange sliter både med 

e Ole Jacob Madsen er for øvrig en del av programmet under i 
Stavanger denne helga. 


Publisert: 30. mai 2024 18:21 


Ung angst og sosiale medier Avhengighet Generasjon prestasjon Kjendiser Angst 

Ung angst og sosiale medier 


LOKALT 
— Vi har mistet språket for det som er midt i mellom lykkelig og diagnose 

